КОНТРОЛЕН СПИСЪК
Настоящият контролен списък  е изготвен въз основа на контролния списък, приет от Европейската комисия, както и съгласно чл. 38б, ал. 2 от ЗЕ във връзка с чл. 127, ал. 1, т. 3 и чл. 123, ал. 3, т. 8 от НЛДЕ. Съгласно чл. 38б, ал. 4 от ЗE, Газтрейд Сливен ЕООД, в качеството му на ДОСТАВЧИК на енергия и природен газ, предоставят на потребителите на енергийни услуги контролен списък, съдържащ практическа информация за техните права.
1. Кои организации или органи могат да ми помогнат, за да науча повече за смяната на доставчика на природен газ?
Информация можете да получите от Газтрейд Сливен ЕООД. Дружеството осъществява дейност като краен снабдител на природен газ за територията на община Сливен, въз основа на съответната Лицензия, издадена от ДКЕВР. За същите територии няма друг лицензиран краен снабдител.
Повече информация можете да намерите на интернет страницата на Комисията за енергийно и водно регулиране (KEBP) - http: www.dker.bu 
Информация можете да получавате и от потребителски организации — например: Българска национална асоциация на потребителите (http://www. aktivnipotrebiteli.bg)
 2.Какви са моите права като клиент на природен газ? 
Като клиент на природен газ имате право:
1.	да бъдете присъединен към газоразпределителната мрежа и да получавате доставки на природен газ при прозрачни и недискриминационни условия;
2.	да бъдете присъединен към газоразпределителната мрежа, да получавате доставки на природен газ и други услуги свързани с това услуги на прозрачни, публично оповестени цени;
3.	имате право на информация относно цените на природния газ и услугите, които предлага Газтрейд Сливен ЕООД и за начина образуване на тези цени;
4.	имате право на информация за потреблението си, показанията на уреда за търговско мерене;
5.	имате право на непрекъснато и качествено газоснабдяване съгласно утвърдените показатели. 
Повече информация относно правата си можете да намерите в Общите условия на договорите за пренос на природен газ по газоразпределителната мрежа и Общите условия на поговорите за доставка на природен газ от краен снабдител, изготвени от Газтрейд Сливен ЕООД, и одобрени от KEBP. 
3.Къде мога да намеря повече информация за начините на плащане? 
Информация относно начините на плащане се съдържа в Общите условия на договорите за доставка на природен газ от краен снабдител, изготвени от Газтрейд Сливен ЕООД и одобрени от KEBP. Тези общи условия са достъпни на интернет страницата на дружеството, както и в офиса на Газтрейд Сливен ЕООД . Информация се съдържа и във фактурата, която получавате за вашето потребление.
4.Каква информация трябва да бъде предоставена с фактурата? 
Фактурата трябва да съдържа следната информация:
1.	показания на средството за търговско измерване (старо, ново, разлика);
2.	приспаднатото авансово плащане (ако има такова);
3.	единичната цена;
4.	дължимата сума, с разбивка по отделните компоненти;
5.	срок и начин на плащането;
6.	дата за спиране на газоподаването при неплащане;
7.	номера на банковата сметка и адреса на Газтрейд Сливен ЕООД.
5.Къде мога да открия повече информация относно мерките за енергийна ефективност в моя регион? 
На Интернет страниците на общинската администрация в гр. Сливен, на която присъства информация относно планираните мерки по енергийна ефективност, проектите за повишаване на енергийна ефективност и общинските планове за действие за устойчива енергия.
6. Кой орган е отговорен за защитата на потребителите? Има ли той поделение в моя регион?
Комисията за защита на потребителите (K3П) е държавният орган, отговорен за защита на потребителите. Централата му се намира в rp. София. Най-близкото териториално поделение на K3П е в гр. Сливен, бул. Цар Освободител № 4, ет.5, +359 (044) 663 041.
Повече информация можете да намерите на интернет страницата на K3П - http:// www.kzp.bg.
7.Какъв е минимумът от информация, който трябва да получавам от моя доставчик с фактурата?
Информацията е прецизирана в отговора на въпрос № 4 
8. Към кого мога да се обърна, ако фактурата ми не съдържа минимума от информация? 
Можете да се обърнете към Газтрейд Сливен ЕООД като подадете жалба или сигнал по реда на глава на Общите условия на договорите за доставка на природен газ от краен снабдител, изготвени от дружеството и одобрени от KEBP. Тези общи условия са достъпни  на интернет страницата на Газтрейд Сливен ЕООД, както и в офиса на дружеството.
В случай че не сте удовлетворен от отговора и предприетите мерки от страна на дружеството, можете да подадете жалба до KEBP по реда на Закона за енергетиката. Повече информация в тази връзка можете да откриете на интернет страницата на KEBP: http://www.dker.bg.
9.Къде мога да получа информация относно консумираните от мен количества природен газ за даден период: за година, за месец? 
Такава информация можете да получите в офиса на Газтрейд Сливен ЕООД, на ул.“Драган Цанков“ №2А.
10. Къде мога да намеря достъп до пълна и изчерпателна информация относно всички аспекти на бъдещия ми договор с ГАЗТРЕЙД СЛИВЕН ЕООД, преди да се обвържа? След влизането в сила на договора, как мога да имам достъп до пълна информация за неговото цялостно съдържание и приложими условия?
Съгласно Закона за енергетиката Газтрейд Сливен ЕООД осъществява своята дейност като краен снабдител и като оператор на газоразпределителна мрежа при публично известни общи условия. Тези общи условия се изготвят от дружеството и се одобряват от KEBP.
Приемането на нови и промяната на одобрените вече общи условия изисква публичност - предварително обявяване на проектите на нови общи условия или за изменението па одобрените вече общи условия. Проектите подлежат на публично обсъждане. След одобряването им от KEBP те задължително се публикуват в местните ежедневници и са достъпни в офиса на дружеството и в интернет, 
11. Какви са основните правила за прекратяване на моя договор?  
11.1.	преместване на нов адрес;
11.2.	даване под наем на жилище.
Съгласно Закона за енергетиката Газтрейд Сливен ЕООД осъществява своята дейност като краен снабдител и като оператор на газоразпределителна мрежа при публично известни общи условия. Тези договори предвиждат възможност за прекратяване по взаимно съгласие на страните или с тримесечно предизвестие от страна, който иска прекратяването, до другата страна.
12. Къде мога да намеря информация относно основанията, даващи право на доставчика ми да прекрати договора? 
Информацията се съдържа в Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител. Тези общи условия са достъпни на интернет страницата на Газтрейд Сливен ЕООД, https://gastrade-sliven.com, както и в офиса на дружеството.
13. Какъв е механизмът за обработка на жалби, възприет от доставчика? Какви са процедурите за решаване на спорове? Към кого мога да се обърна за помощ без допълнителни разходи? 
Подробен механизъм е разписан в Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител. Тези общи условия са достъпни на интернет страницата на Газтрейд Сливен ЕООД, както и в офиса на дружеството.
Механизмът за обработка на жалби е предоставен на вниманието на крайните клиенти и в Правилата за работа с потребителите.
14. Има ли система за компенсиране в случай на невъзможност на доставчика да постигне определените показатели за качество на доставките? 
Да, има такава. Информацията се съдържа в Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител. Тези общи условия са достъпни на интернет страницата на Газтрейд Сливен ЕООД, както и в офиса на дружеството.
15. Какви стъпки трябва да предприеме доставчика преди да прекъсне снабдяването поради неплатена сметка? 
След 3 (три) дневно писмено предупреждение, Газтрейд Сливен ЕООД може да ограничи или да спира подаването на природен газ, когато крайният клиент е изпаднал в забава за заплащане на дължимите суми с повече от 5 (пет) дни. В посочения случай, ако съответният краен клиент в указания в писмото срок не заплати дължимите от него суми за потребен природен газ, доставката на природен газ се прекратява след 07:00 часа на деня, следващ датата посочена в писмото за спиране на газоподаването
16. Как да различавам цена, такса и тарифа, включени във фактурата ми? Каква информация трябва да получа от доставчика за таксите, които той събира? Какви са правилата за изчисляване, използвани от „ГАЗТРЕЙД СЛИВЕН “ ЕООД? 
Газтрейд Сливен ЕООД доставя природния газ на своите крайни клиенти по цени, одобрени от KEBP, като крайната цена се определя като сбор от следните компоненти:
1.	Цени без ДДС за разпределение на природен газ (Различни за различните групи
потребители и съответните лицензии).
2.	Цени без ДДС за снабдяване с природен газ от краен снабдител при изградена връзка с преносната мрежа (Различни за различните групи потребители).
3.	Цена без ДДС на обществения доставчик (Определена от KEBP за съответния период, еднаква за всички потребители).
4.         Цена без ДДС за пренос, достъп и осигурен капацитет
5.	Акцизна ставка върху енергийни продукти (определена от ЗАДС, различна за различните групи потребители)
6.	Данък добавена стойност в размер на 20% върху сбора на всички гореизброени цени.
Информация за цените за различните лицензии и цените на обществения доставчик може да намерите на страницата на KEBP - http://www.dker.bg или на страницата на Газтрейд Сливен ЕООД
17. Ще ми бъдат ли изисквани депозити и такси за присъединяване? Как мога да науча повече за тях? 
За присъединяване към газоразпределителната мрежа се дължи такса за присъединяване, която се одобрява от KEBP. Информация можете да получите в клиентските центрове и на страниците на KEBP: www.dker.bg и на Газтрейд Сливен ЕООД.
18.  Има ли максимален период, за който моят доставчик трябва да предоставя данни за консумацията ми? 
Газтрейд Сливен ЕООД предоставя данни за месечната и/или годишна консумация на природен газ на своите крайни клиенти при писмено поискване от тях - за неопределен период назад.
19.  Кога и как се отчита моето средство за търговско измерване? 
Отчитането на средствата за търговско мерене става съгласно общите условия на Газтрейд Сливен ЕООД - ежемесечно отчитане - на всяко първо число от месеца или в първия работен ден на месеца. Отчитането на уредите за търговско мерене се извършва от квалифицирани служители на дружеството, като отчетените показания се записват в Дневници за отчитане, проверяват се и се въвеждат в специална програма за издаване на фактури.
Освен тези отчитания Газтрейд Сливен ЕООД може да извършва и междинни отчитания по молба на клиента при прекъсване на консумацията за определен период от време или контролни отчитания за технологични нужди.
20. Изложен ли съм на нестабилни цени на природния газ през определен период от договора? Има ли публични мерки за намаляване на риска да се конфронтирам със съществено увеличаване на цената? 
Цената на природния газ за крайните клиенти на Газтрейд Сливен ЕООД се регулира от KEBP, която гарантира защита на крайните клиенти от съществено увеличаване на цената.
21. Към кого трябва да се обърна в случай на доставка на природен газ за първи път? С кого сключвам договор? 
Можете да се обърнете към офиса на Газтрейд Сливен ЕООД, където ще получите подробна информация за стъпките, които следва да се предприемат.
22. Трябва ли да сключа договор, за да бъда физически присъединен към газоразпределителната мрежа и с кого? 
За целите на присъединяването се сключва договор за присъединяване към газопреносната мрежа по реда на Наредба № 4, за присъединяване към газопреносните и газоразпределителните мрежи. Договорът се сключва със Газтрейд Сливен ЕООД в качеството му на оператор на газоразпределителната мрежа за територията на община Сливен, въз основа на съответната Лицензия, издадена от ДКЕВР.
Можете да се обърнете към офиса на дружеството, където ще получите подробна информация за стъпките, които следва да се предприемат.
23. Към кого да се обърна в случай на прекъсване на доставката? Към кого да се обърна, ако имам други технически въпроси по отношение на доставките? 
Можете да се обърнете към Газтрейд Сливен ЕООД на дежурните телефони 0800 20 50 или на място в офиса на дружеството, в зависимост от конкретния случай
24. Кой е отговорен за вреди, настъпили в моя дом поради прекъсване на доставките? 
Газтрейд Сливен ЕООД отговаря за вреди в тези случаи, само ако прекъсването е поради причина, дължаща се на действие или бездействие от страна на дружеството.
25. В случай че изпадна във временно финансово затруднение, как мога да предотвратя прекъсването на доставката, която от жизнено значение за нуждите на моето домакинство за отопление и готвене? 
Предлагаме възможности за разсрочено плащане в разумни срокове.
26. В случай на национална/регионална енергийна криза къде мога да намеря информация за извънредните мерки, приложими за моя регион? 
Ограничителният режим се въвежда със заповед на министъра на икономика и енергетиката за територията на цялата страна и от кмета за територията на съответната община.
Въвеждането на ограничителния режим се обявява от министъра на енергетиката и енергийните ресурси или от кмета на общината чрез средствата за масово осведомяване. Съобщението съдържа:
1.	датата и началния час на въвеждането на ограничителния режим;
2.	продължителността на ограничителния режим;
3.	причината за въвеждане на ограничителния режим;
4.	начина за осъществяването на ограничителния режим;
5.	графика на ограничителния режим.
В случай на въведен ограничителен режим информация може да намерите също на интернет страницата на Газтрейд Сливен ЕООД и на място в офиса на дружеството. В Газтрейд Сливен ЕООД има план за действия при ограничителен режим и дружеството има готовност да действа в такива ситуации.
27. Имам нужда от подкрепа за решаване на спор с моя доставчик или оператор на мрежата. От кой неутрален и независим държавен орган мога да поискам съдействие без заплащане?
 Можете да се обърнете към KEBP по реда на Закона за енергетиката
28. Какво ще се случи, ако не реагирам на покана за плащане? 
Доставката на природен газ може да ви бъде спряна. За уязвими клиенти спирането на подаването на природен газ се извършва след 20 (двадесет) дневно писмено предупреждение
29. Как мога да предотвратя спирането на доставката, ако не съм си платил сметката? 
Можете да предотвратите спирането на доставката като заплатите дължимите суми в срока на предизвестието, което ви е отправено от Газтрейд Сливен ЕООД.
30. Какво да направя, ако доставката ми е спряна? 
Осведомете се за причините за спирането на доставката от дежурните телефони - 0800 20 50 или на място в офиса на дружеството. Така ще получите и информация, кога ще бъде възстановено газоподаването и дали вие трябва да направите нещо в тази връзка (например при неплатена в срок сметка).
31. Има ли дефиниция за „уязвим“ клиент? Какви критерии трябва да покривам, за да бъда считан за уязвим потребител, който може да получава помощи? 
Уязвими клиенти са битови клиенти, които получават целеви помощи за електрическа енергия, топлинна енергия или природен газ съгласно Закона за социалното подпомагане и подзаконовите нормативни актове по прилагането му,
32. Има ли конкретни мерки за закрила на уязвими клиенти? 
Уязвими клиенти, имат право да получат справка за потреблението си за неограничен изминал период от време в деня, в който са поискали такава справка и за посочения от тях период. Уязвими клиенти, имат право да поискат разсрочване на задължения от текущия отоплителен сезон при облекчени условия. Договарянето на разсрочено плащане на вече натрупани, непогасени задължения, не освобождава уязвимия клиент от задължението да заплаща текущите си задължения.
33. Как мога да редуцирам консумацията си, за да плащам по-малко?
За да редуцирате сметките си за енергия като цяло можете да предприемете мерки за подобряване на енергийната ефективност на жилището ви — смяна дограма, поставяне на подходяща изолация. Също така можете да обърнете внимание на енергийната ефективност на уредите, които използвате, и да се ориентирате към уреди от по-висок енергиен клас. 
34. Какво е нелоялна търговска практика? 
Търговска практика, свързана с предлагането на стоки или услуги е нелоялна, ако противоречи на изискването за добросъвестност и професионална компетентност и ако променя или е възможно да промени съществено икономическото поведение на средния потребител, когото засяга или към когото е насочена, или на средния член от групата потребители, когато търговската практика е насочена към определена група потребители.
35. Какво мога да направя в случай на нелоялна търговска практика? 
Можете да се обърнете към Комисията за защита на потребителите. Повече информация можете да получите от интернет страницата на K3П: http://www.kzp.bg
36. Какво е заблуждаваща практика на продажби? 
Търговска практика е заблуждаваща, когато съдържа невярна информация и следователно е подвеждаща или когато по някакъв начин, включително чрез цялостното й представяне, заблуждава или е в състояние да въведе в заблуждение средния потребител, дори и ако представената информация е фактически точна, относно някое от обстоятелствата, посочени в характеристиките на стоката/услугата, и има за резултат или е възможно да има за резултат вземането на търговско решение от потребителя, което той не би взел без използването на тази търговската практика. 
Изчерпателна информация в тази връзка можете да намерите в Закона за защита на потребителите и K3П - на място или от интернет страницата на K3П: http://www.kzp.bg
37. Към кого да се обърна, ако мисля, че ми е дадена грешна информация? 
На първо място можете на се обърнете към Газтрейд Сливен ЕООД за изясняване на конкретния случай. 
Ако не бъдете удовлетворен от реакцията и предприетите действия от страна на Газтрейд Сливен ЕООД, можете да се обърнете към K3П или KEBP.

